**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

------ 2019 թվականի N ------Ն

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

 «Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 19-րդ և 23-րդ հոդվածների 3-րդ կետերին համապատասխան` Հայաստանի Հանրապետության կառավարությունը ***որոշում է****.*

 1. «Հայաստանի Հանրապետության 2019 թվականի պետական բյուջեի մասին» ՀՀ օրենքում կատարել փոփոխություններ՝ ավելացնելով եկամուտները 18.539,1 հազ.դրամով, իսկ ծախսերը 18.539,1 հազ. դրամով՝ համաձայն NN 1, 2 և 3 հավելվածների:

 2. «Հայաստանի Հանրապետության 2019 թվականի պետական բյուջեի մա­սին» օրենքում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման NN 3, 4, 5, 11 և 11.1 հավելվածներում կատարել փոփոխություններ և լրացումներ՝ համաձայն NN 3, 4, 5 և 6 հավելվածների:

 3. Հայաստանի Հանրապետության 2019 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից Հայաստանի Հանրապետության մշակույթի նախարարությանը 2019 թվականի առաջին կիսամյակում հատկացնել 18.539,1 հազ. դրամ (բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով) «Հայաստանի նկարիչների միություն» հասարակական կազմակերպությանը փոխանցելու նպատակով՝ վերջինիս մոտ առաջացած հարկային պարտավորությունը վճարելու նպատակով:

 4. Հայաստանի Հանրապետության պետական եկամուտների կոմիտեի նախա­գա­հին` Հայաստանի Հանրապետության պետական եկամուտ­նե­րի կոմիտեի «Հարկային ծառայության մարմնի համակարգի և մաքսային ծառայության նյու­թական խրախուսման և համակարգի զարգացման ֆոնդ» արտա­բյուջ­ետային ֆոնդի միջոցներից, եկամուտների նվազեցման եղանակով 1,853.9 հազ. դրամը փոխանցել Հայաստանի Հանրապետության պետական բյուջե` որպես «Այլ եկա­մուտներ»:

 5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

 **ՏԵՂԵԿԱՆՔ-ՀԻՄՆԱՎՈՐՈՒՄ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

 **1. Իրավական ակտի ընդունման անհրաժեշտությունը (նպատակը)**

ՀՀ կառավարության որոշման նախագծով նախատեսվում է «Հայաստանի նկարիչների միություն» հասարակական կազմակերպությանը պետական բյուջեից հատկացնել համապատասխան գումար՝ այդ կազմակերպությունում ավե­լացված արժեքի հար­կի և եկամտային հարկի գծով առաջացած հարկային պար­տա­վո­րու­թ­յու­նը մարելու նպատակով, որոնք առաջացել են «Հայաստանի նկարիչների միություն» հասարակական կազմակերպության նախկին ղեկավարության գործունեության ժամանակահատվածում:

Ավելացված արժեքի հար­կի գծով հարկային պար­տա­վո­րու­թ­յու­նները (16.944.539 դրամ, որից ապառք՝ 6.645.832 դրամ, տույժ՝ 3.615.954 դրամ, տուգանք՝ 6.682.753 դրամ) այդ կազմակերպությանը առաջադրվել են 2017 թվականի մարտին ՀՀ պետական եկամուտների կոմիտեի Փոքր հարկ վճարողների հարկային տեսչություն-վարչության կողմից սահմանված կարգով իրականացված բյուջեի հետ փոխհարաբերությունների և հարկային մարմնի կողմից վերահսկվող ՀՀ օրենսդրության առանձին պահանջների կատարման ճշտության ստուգման՝ «Ավելացված արժեքի հարկի հաշվարկի» (կամերալ հարկային ստուգման) արդյունքներով: Այդ պարտավորությունները առաջացել են 01.09.2015թ.-01.01.2017թ. ժամանակահատվածում կազմակերպության կողմից վարձակալությամբ տրված տարածքներից ստացված վարձավճարներից, որոնք 2015 թվականի Հարկային օրենսդրությամբ համարվել են ԱԱՀ-ի վճարման պարտավորություն կրող գործարքներ, սակայն, ըստ նախկին նախագահի պատճառաբանության, քանի որ նախորդ տարում չեն գերազանցել 58.3 միլիոն ՀՀ դրամ շրջանառության շեմը, տեղյակ չեն եղել, որ հանդիսանում են ԱԱՀ-ի վճարման պարտավորություն կրող, ուստի «Հայաստանի նկարիչների միություն» ՀԿ-ի կողմից չի ներկայացվել «Ավելացված արժեքի հարկի հաշվարկ»: Վերը նշվածի մասով ԱԱՀ-ի գծով հարկային օրենսդրու­թյամբ սահմանված կարգով այդ պարտավորության մասով պատասխանատվությունը առաջացել է (կամերալ հարկային ստուգման) 01.09.2015թ.-01.01.2017թ. ժամանակահատվածի համար ամսեկան «Ավելացված արժեքի հարկի հաշվարկների» ներկայացման արդյունքում:

«Հայաստանի նկարիչների միություն» ՀԿ-ն պարտաճանաչ կերպով կատարել և կատարում է ընթացիկ հարկային պարտավորությունները, սակայն կազմակերպության հարկային բեռն օրեցօր մեծանում է, քանի որ վճարված գումարներով մարվում է ԱԱՀ-ի մայր գումարը, իսկ վճարվող եկամտային հարկի գումարների նկատմամբ շարունակվում են հաշվարկվել տույժեր և տուգանքներ: Արդյունքում՝ «Հայաստանի նկարիչների միություն» հասարակական կազմակերպության պարտքը փաստացի ավելանում է և 2019 թվականի մարտի 25-ի դրությամբ արդեն կազմում է 18.539,1 հազ. ՀՀ դրամ:

**2.Առաջարկվող կարգավորման բնույթը**

ՀՀ կառավարության որոշման նախագծով նախատեսված «Հայաստանի նկարիչների միություն» հասարակական կազմակերպությանը պետական բյուջեից հատկացված 18.539,1 հազ.դրամով գումարով կմարվի այդ կազմակերպությունում ավե­լացված արժեքի հար­կի և եկամտային հարկի գծով առաջացած հարկային պար­տա­վո­րու­թ­յու­նները, որոնք առաջացել են «Հայաստանի նկարիչների միություն» հասարակական կազմակերպության նախկին ղեկավարության գործունեության ժամանակահատվածում, որից հետո «Հայաստանի նկարիչների միություն» հասարակական կազմակերպությունը կարող է անցնել բնականոն աշխատանքային ռիթմով աշխատանքի:

**3.Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ մշակույթի նախարարության մասնագետների կողմից:

**4. Ակնկալվող արդյունքը**

Որոշման ընդունման արդյունքում «Հայաստանի նկարիչների միություն» հասարակական կազմակերպությունը կմարի կուտակված հարկային բեռը, որից հետո, համաձայն գործող կանոնադրության, «Հայաստանի նկարիչների միություն» հասարակական կազմակերպությունը կկարողանա իրականացնել իր նորմալ գործունեությունը, մշակել նոր ծրագրեր, գտնել լրացուցիչ եկամուտների ստացման աղբյուրներ, ժամանակին կատարել հարկային պարտավորությունները:

**Տ Ե Ղ Ե Կ Ա Ն Ք**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու և Հայաստանի Հանրապետության մշակույթի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերի ընդունման կամ վերջիններում փոփոխություն կատարելու անհրաժեշտություն չի առաջանա:

**Տ Ե Ղ Ե Կ Ա Ն Ք**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու և Հայաստանի Հանրապետության մշակույթի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտների և ծախսերի, ինչպես նաև համայնքային բյուջեների եկամուտների և ծախuերի վրա կունենա չեզոք ազդեցություն:

 Նախարարի

պարտականությունները կատարող՝ Ն. ՂԱՐԻԲՅԱՆ